Kacatur têkane Nayauda ana ing omahe Sutamêja, kira-kira barêng karo têkane mantri ana ing dhukuh Kêsanga.Kasanga. Nayauda iku omahe ing desa Ginuk, bawah dhistrik Jagaraga, dohe saka Kêdhungputri ana nêm pal, dalane turut alas. Kira-kira anggone mênyang omahe Sutamêja iku arêp ngungsi, awit mantri kang duwe bawah kêkampakan isih tugur ana ing desa Widadarèn, karo desa Ginuk mung sapal dohe, esuke masthi gledhah ing desa Ginuk.